Caracal Lodge | LekkeSlaap
Luukse selfsorg-akkommodasie in Mpumalanga, geleë in die wonderskone Houtboshoekvallei, net 48 km van Mbombela (Nelspruit) en 100 km van die Krugerwildtuin af. Caracal Lodge word omring deur luisterryke berge wat 'n tuiste bied vir rooribbokke, vaalribbokke, oribi's en bosbokke. 300 Hektaar ongerepte, omheinde natuurskoon met 'n verskeidenheid wildspesies: rooibokke, Livingstone eland, sebras, waterbokke, njalas, koedoes, blouwildebeeste en kameelperde.
Die lodge het verskillende luukse akkommodasie-opsies, elkeen toegerus met sy eie spesiale geriewe wat toegespits is op natuurliefhebbers en wild. Fig Tree Lodge en Magtree Lodge is boskothuise vir paartjies met gaslamplig, volledige selfsorg-geriewe. Kudu- en Nyala Kothuis is tweeslaapkamerkothuise met elektrisiteit en al die nodige selfsorg-geriewe.
Die skugter rooiduiker kom wei dikwels op ons twee luukse grasperke. Gaan stap 'n entjie of rits met jou 4x4 op die plaas rond en verlustig jouself in die asemrowende uitsigte op die vallei en die wild. 'n Kabbelende stroompie met helder bergwater voed 'n wonderskone waterval. Geniet 'n heerlike piekniek of teug aan skemerkelkies in die woudskaduwee by hierdie mooi natuurtoneel.